Sklep III DoR 58/2013
Datum: 2014-01-07T01:00:00.000+01:00
ecli: ECLI:SI:VSRS:2014:III.DOR.58.2013
opravilna_stevilka_ii_stopnje: VSM I Cpg 657/2012
sodisce: Vrhovno sodišče
oddelek: Gospodarski oddelek
podrocje: OBLIGACIJSKO PRAVO - ODŠKODNINSKO PRAVO - CIVILNO PROCESNO PRAVO
institut: dopuščena revizija - povrnitev premoženjske škode - izgubljeni dobiček - bistvena kršitev določb pravdnega postopka - obseg obrazložitve sodbe sodišča prve stopnje - odgovor na pritožbene navedbe

## Jedro

Predlogu se ugodi in se revizija dopusti o vprašanju, ali sta sodišči nižjih stopenj zagrešili uveljavljane bistvene kršitve določb pravdnega postopka (prvostopenjsko sodišče z nezadostno obrazložitvijo sodbe, drugostopenjsko sodišče pa z neargumentiranim odgovorom na pritožbene navedbe) glede v pobot uveljavljane odškodninske terjatve, in sicer glede postavk „izgubljenega zaslužka“ in „stroškov prevoza modelov v Banja Luko“, ter glede obrestnega dela tožbenega zahtevka.

## Izrek

Predlogu se ugodi in se revizija dopusti o vprašanju, ali sta sodišči nižjih stopenj zagrešili uveljavljane bistvene kršitve določb pravdnega postopka (prvostopenjsko sodišče z nezadostno obrazložitvijo sodbe, drugostopenjsko sodišče pa z neargumentiranim odgovorom na pritožbene navedbe) glede v pobot uveljavljane odškodninske terjatve, in sicer glede postavk „izgubljenega zaslužka“ in „stroškov prevoza modelov v Banja Luko“, ter glede obrestnega dela tožbenega zahtevka.

## Obrazložitev

1. Sodišče druge stopnje je v delu, ki je pomemben za odločitev o predlogu za dopustitev revizije, zavrnilo pritožbi pravdnih strank ter v I., II. in III. točki izreka potrdilo sodbo sodišča prve stopnje.

2. Zoper sodbo sodišča druge stopnje (II. točko njenega izreka) vlaga predlog za dopustitev revizije tožena stranka.

3. Ker so pogoji za dopustitev revizije iz prvega odstavka 367.a člena Zakona o pravdnem postopku (ZPP) izpolnjeni glede pravnega vprašanja, ki vsebinsko izhaja iz natančno in konkretno opisanih kršitev postopka, je Vrhovno sodišče revizijo o njem dopustilo.